Matìta cupiatìva

A matìta cupiatìva jè na matita spiciali ca nun si pò cancillari o, pirlumenu, jè difficili cancillari.
A matìta nurmàli javi a mina di sula grafiti mentri chidda cupiativa cuntèni macari culurànti c'addirivanu di l'anilina e dilli pigmintazzioni sulùbbili 'nta l'acqua.
A matìta cupiativa pò ssiri cancillata sulu ppi abrazioni.
A diffirenza di li matiti nurmàli, pirò, arrèsta traccia di ogni tintativu di cancillazzioni ccu sulventi lassannu macchi supra a catta e ssiennu dunqui difficili di manumèttiri o pirlùmenu truoppu camurriusu di smaschirari.

 Usu 'nta l'ilizzioni e 'nta li scritturi cuntrattuali 

I matìti cupiativi fuorru utilizzati 'nta tutti l'ilizzioni taliani di l'urtimi sissant'anni a pàrtiri di lu rifirèndum 'ntra munarchia e ripubbrica di lu 1946.

A mudalitati di vutazzioni câ matìta cupiativa vènni puoi stabbilita cu lu Testu Unicu di lu 5 frivàru 1948, n. 26.
I disposizzioni 'n mèritu a l'utilizzu nun fuorru mudificati di li lieggi littorali ca fuorru appruvati di tannu , 'nta lu dupugguerra, a uoggi.

Lu Cunsigghiu di Statu stabbilìu câ lu votu jè validu macàri si a matìta cupiativa a stavu vagnata (Siz. V, n. 660, di lu 26 uttuvìri 1987), ca sintissi a ddiri câ saliva o câ spugnetta piei francubbulla ca, finu a lu 2005, jera cunzignata 'nta lu matiriali litturali.
Sulu 'nta ddu casu, infatti, lu trattu a matìta jera ppi davèru indilèbbili, e lu votu jera dunqui validu e, supratuttu, nun si putìa falsificari.

In passatu, nun siennu ancora diffusa a penna biru, e siennu ca jera diffìficili vutari câ pinna e lu calamaru li ligislaturi individduàrunu 'nta matìta cupiatìva nu mienzu unifurmatu ca si putìa cancillari ccu difficultati ppi isprimeri lu propriu cunzensu puliticu.
I matìti cupiativi jerunu cumunimènti utilizzai ppi firmàri cuntratti e atti pubbrici, prima di l'imminzioni dâ penna a sfera.
A matìta cupiativa lassa nu blu indilèbbili, si vagnata, pâ isempiu, câ salìva o ccu na spugnetta piei francubbulla ca di solitu s'avissi a dari in dotazzioni 'nta lu matiriali litturali ei sieggi anchi si 'nta li manuàli ppi li membri dô sieggiu nun beni ispricitamentu fatta ubbrigazzioni di utilizzarla 'nta sta manèera.
A mina dâ matita avissi a ssiri vagnata prima di tràsiri 'nta cabbina ilitturali o dirittamenti di l'ilittori ca pirò, ppi mutivazzioni iggienichi, nun u pò fari câ propria salìva.
A matìta cupiatìva siervi a fari in modu ca nun si fànu cancillazzioni o manumissioni dei signi ca l'ilittori mièntunu supra li schèdi.
Si bèni cancillata ppi abràsioni arrèsta supra a scheda litturali nu signu ividenti di manipulazzioni.
Viciverza lu trattu di matìta cupiatìva nun ppò ssiri cancillatu tramiti sulventi si non lassànnu ividenti tracci ca arrivilassiru a manumissioni.
Ppi lu votu jè cchiu miegghiu dâ penna a biru picchini st'urtima lassa na traccia ca nun si pò viri istirnamenti dâ scheda.
Si l'ilitturi, 'nta lu sprìmiri 'na prifirenza su cchiu ssai di na scheda litturali avissi a mìntiri una supra l'auta cchù schèdi a matìta cupiativa nun lassa sìnna supra i schèdi ca stanu sutta.
Inoltri, nun lassa signa supra a scheda litturali na vota ca vèni piegata 'nta l'urna.
Infini, si lu trattu lassàtu jè picca marcatu uppuri jè ammucciatu supra a nu sìmmulu scuru jè cumunqui visibbili 'n cuntruluci nu signu di matìa cupativa ccu riflessi viulacii sinza di lu quali a schèda parissi vianca.
Li ilitturi taliani puònu butàri isclusivamenti câ matìta cupiatìva ca ci veni data di lu prisidenti di lu sieggiu attrimenti a scheda veni cunzidirata annullata.
I matìti cupiativi s'autilizzanu 'nta tutti i tipi di turnàti litturali.
I schèdi ilitturali unni vèni misu nu simmulu ccu na matìta ca nun jè cupiativa sunu annullati, macàri si si capisci chiè ca vulìa vutàri l'ilitturi: zoè ca si sprimìu na prifienza, muvimentu suciali, puliticu o na pirsuna cumpatibbili chiè règuli.
L'usu nun è privistu 'nta tutti li paìsi di l'Unioni Iuropea.
In Francia e Gimmania, pâ isempiu lu votu vèni spressu cu na penna biru indilebbili; a Ripubbrica di San Marinu avi rèuli simili a chiddi taliani.
I matìti cupiatvi sunu cunzignati assèmi a lu matiriali litturali e arrèstanu pruprietati di lu Statu: ppi stu mutivu ana ssiri cunzignati a li membri di lu sèggiu duoppu ca finièrru li votazzioni.
Li ilittura ca nun cunzègnanu i matìti cupiatìvii a lu Prisidenti di lu seggiu arrischianu di pajari 'nta cuntrabbinzioni ca parti di 103 euro 'nzinu arrivari a  309 euro.
Li membri di lu sèggiu ssu tinùti a cuntàri e sarbàri i matiti cupitìvi.
A diffirenza dei schèdi, i matìti cupiatìvi nun sunu uggettu di virìfica: nudu avi ufficiarmenti lu compitu di cuntrullàri ca iffittivamenti lu signu dâ matìta jè ppi davèru indilèbbili.
Duranti l'Ilizzioni pulitichi taliani dô 2008 e 'nta l'Ilizzioni iuropei dô 2009 (Italia) fuorri signalati casi di matìti cupiativi facirmenti cancillabbili cu na gummaArticulu in lingua taliana di lu quotidianu "Repubblica" on line

 Rifirènzi 

 Liàmi sterna 
Excursus storicu diei tècchinichi o diei tècchinichi di cunsirvazzioni diei copii (linga taliana)
Liz Dube, The Copying Pencil: Composition, History, and Conservation Implications (lingua angrisi), 1998, The American Institute for Conservation, Stanford University

Catigurìa:Cancelleria